謝蕡

謝蕡（），字維盛，福建福州府閩縣人，匠籍，明朝政治人物。

 生平 
正德十四年（1519年）己卯科福建鄉試第二十五名舉人，正德十六年（1521年）辛巳科進士《正德十六年辛巳科進士登科錄》。授禮科給事中，以敢於直諫聞名，嘉靖三年（1524年）大禮議時參與左順門哭諫，被廷杖，論劾張璁、桂萼，被奪俸，四年（1525年）外放兩廣任職，升直隸太平府知府，未到任，卒於途。隆慶元年（1567年）追贈太常寺少卿《閩中理學淵源考·卷四十六·少卿謝維盛先生蕡》：謝蕡，字維盛，閩縣人。正德十六年進士。選禮科給事中，敢言事。肅皇初御極，虛懐求諫，而楊廷和為首輔，擁掖言者。每言官上封事率優詔答之。時有乳媼濫封爵賞，具疏諫，因勸上節恩澤、戢內侍，已又論救翰林呂柟等，上懽然聽納。嘉靖三年，大禮議起，張璁時方為主事，與相廷和論不合，蕡同諸給舍力爭，上怒，詔杖闕下。無何，復論璁、桂萼輩憸邪不可用，復奪俸三月。其明年，使粵東西。蕡疾在外諸司刑憯酷，非上好生意，具疏乞戒止。天子感焉，為下詔榜諭天下。尋擢太平守。未上，卒於途。蕡在言路號知大體。隆慶改元，錄世廟言事諸臣，贈太常寺少卿。（越章錄）。

 著作 
著有《後鑒錄》三卷。

 家族 
曾祖謝亹；祖父謝睿，翰林院檢討，贈戶部主事；父謝澤，義官。母王氏。永感下。

参考文献

F
Category:閩縣人
Category:匠籍進士
Category:明朝禮科給事中
Category:明朝追贈太常寺少卿